अफसरों के व्हाट्स एप पर भेजी बिजली चोरी की शिकायत, नहीं हुई कार्रवाई
बिजलीचोरी रोकने के लिए मुख्यमंत्री मनोहर लाल खट्टर के अभियान को हिसार के बिजली अधिकारी पलीता लगाने में जुटे हुए हैं। व्हाट्स एप पर बिजली चोरी के सबूत और जानकारी मिलने के बावजूद निगम के अफसर चोरी पकड़ने की जहमत तक नहीं उठाई है। डिवीजन एक के एक्सईएन ने तो बिजली चोरी की इस सूचना को देखने तक की कोशिश भी नहीं की।
बिजली निगम ने पिछले दिनों बिजली निगम के एक्सईएन एसडीओ के नंबर जारी करते हुए लोगों को बिजली चोरी की सूचना व्हाट्स एप के माध्यम से देने की बात कही थी। इसके बाद सेक्टर 1-4 में स्थित ओपी जिंदल हाउसिंग बोर्ड काॅलोनी वेलफेयर एसोसिएशन ने काॅलोनी में चल रही बिजली चोरी की फोटो जानकारी मोबाइल नंबर 9255887080 से व्हाट्स एप के माध्यम से 22 फरवरी को सिटी सब डिवीजन के एसडीओ डिवीजन एक के एक्सईएन को भेजी थी।
परंतु दोनों अधिकारियों ने सूचना मिलने को एक सप्ताह बीतने के बाद भी वहां चोरी पकड़ने के लिए कोई टीम नहीं भेजी है। गौरतलब है कि बिजली निगम ने बिजली चोरी की सूचना देने वालों को चोरी पकड़ने पर बिजली अधिकारियों को आरोपी उपभोक्ता से वसूली गई जुर्माना राशि का दस-दस प्रतिशत इंसेटिव के तौर पर देने की घोषणा की हुई है।
23 को एक्सईएन काे भेजा मैसेज, आज तक नहीं हुआ सीन
एसडीओसिटी को जहां 22 फरवरी को बिजली चोरी की सूचना दी गई थी, वहीं 23 फरवरी को 9255887080 से डिवीजन नंबर एक के एक्सईएन को भी यह सूचना दी गई थी। एसडीओ ने सूचना को देख तो लिया लेकिन कोई कार्रवाई नहीं की। परंतु एक्सईएन ने तो बिजली चोरी की इस सूचना को देखना तक भी उचित नहीं समझा। आज भी मैसेज व्हाट्स एप पर अन सीन दिखा रहा है।
वेलफेयर एसोसिएशन का कहना है कि बिजली अधिकारियों को जिस बिजली चोरी के बारे में जानकारी दी गई है वह काॅलोनी में तीन सालों से हो रही है, परंतु आज तक वहां एक भी बिजली कर्मचारी या अधिकारी झांकने तक नहीं गया। एसोसिएशन का कहना है कि अधिकारियों की लापरवाही के चलते बिजली चोरी करने वालों का बिल भी उन जैसे ईमानदार उपभोक्ताओं को भरना पड़ता है।
^बिजली चोरी की हर सूचना पर कार्रवाई की जाएगी। अगर अधिकारियों ने इन सूचनाओं को हल्के से लिया है तो उनसे जबाव तलब किया जाएगा। डीएलहंसु, एसई, बिजली निगम।
^हमने 22 फरवरी को एसडीओ सिटी हिसार 23 फरवरी को एक्सईएन डिवीजन एक को बिजली चोरी की शिकायत भेजी थी, लेकिन आज तक दोनों अधिकारियों ने काेई कार्रवाई नहीं की। संदीपसिंह, प्रधान, ओपी जिंदल हाउसिंग बोर्ड कॉलाेनी वेलफेयर एसोसिएशन, हिसार।
^मेरे व्हाट्स एप पर बहुत अधिक मैसेज आते हैं। सभी को चेक करने की कोशिश की जाती है। कोई छूट भी गया होगा। मैसेज डालने के साथ-साथ बिजली चोरी की सूचना देने वाले एक बार फोन भी कर दें, ताकि उसी वक्त सूचना पर कार्रवाई शुरू हो सके। केकेसांगवान, एक्सईएन, डिवीजन एक, बिजली निगम।
बिजली निगम ने जारी किए थे अधिकारियों के व्हाट्स एप नंबर
मामला
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva